**Засла́ўскі раё́н** — адміністрацыйна-тэрытарыяльная адзінка ў складзе Беларускай ССР, якая існавала у 1924—1959 гадах. Цэнтр — мястэчка (пазней — гарадскі пасёлак) Заслаўе.

Гісторыя
--------

Заслаўскі раён быў утвораны з Заслаўскай воласці Мінскага павета 17 ліпеня 1924 года ў складзе Менскай акругі БССР. 20 жніўня 1924 года падзелены на 12 сельсаветаў: Анусінскі, Бараўскі, Бардынскі, Гатовінскі, Заслаўскі, Навадворскі, Ратамскі, Сёмкаў-Гарадоцкі, Слабадскі, Старасельскі, Траскоўшчынскі (Траскоўскі), Шаршунскі. Па дадзеных 1926 года раён меў плошчу 638 км², насельніцтва — 31,0 тыс. чал. 24 верасня 1926 года Заслаўскі сельсавет скасаваны. 13 чэрвеня 1929 года Навадворскі сельсавет перайменаваны ў Рагаўскі. Пасля скасавання акруговага падзелу 26 ліпеня 1930 года раён у прамым падпарадкаванні БССР. 18 студзеня 1931 года да раёна далучаны Шапялёўскі сельсавет скасаванага Астрашыцка-Гарадоцкага раёна, Бараўскі і Ратамскі сельсаветы ўключаны ў гарадскую рысу горада Мінска. 9 сакавіка 1932 года Бардынскі сельсавет скасаваны, замест яго ўтвораны Гуцянскі і Навадворшчынскі нацынальныя польскія сельсаветы, якія 14 мая 1936 года аб’яднаны ў адзін беларускі Навадворскі сельсавет. 31 ліпеня 1937 года да раёна далучаны Навасадскі, Нарэйкаўскі, Путчынскі нацыянальны польскі, Сталінскі сельсаветы скасаванага Дзяржынскага раёна. 23 жніўня 1937 года Путчынскі нацыянальны польскі сельсавет рэарганізаваны ў беларускі сельсавет. З 20 лютага 1938 года раён у складзе Мінскай вобласці. 27 верасня 1938 года Заслаўе атрымала статус гарадскога пасёлка. 4 лютага 1939 года Навасадскі, Нарэйкаўскі, Путчынскі, Сталінскі сельсаветы перададзены зноў утворанаму Дзяржынскаму раёну. Станам на 1 студзеня 1947 года раён меў плошчу 1,1 тыс. км². У яго склад уваходзілі гарадскі пасёлак Заслаўе і 10 сельсаветаў: Анусінскі (цэнтр — станцыя Радашковічы), Гатовінскі (цэнтр — в. Буцэвічы), Навадворскі (цэнтр — в. Затычына), Рагаўскі, Сёмкаў-Гарадоцкі, Слабадскі, Старасельскі, Траскоўшчынскі, Шапялёўскі, Шаршунскі. 16 ліпеня 1954 года скасаваны Навадворскі, Траскоўшчынскі і Шапялёўскі сельсаветы, утвораны Гаранскі сельсавет. 8 жніўня 1959 года раён скасаваны, яго тэрыторыя далучана да Мінскага раёна.

Зноскі
------

1. ↑  Ратомский сельский Совет депутатов трудящихся и его исполнительный комитет, д.

Літаратура
----------

* Административно-территориальное устройство БССР: справочник: в 2 т. / Главное архивное управление при Совете Министров БССР, Институт философии и права Академии наук БССР. — Минск: «Беларусь», 1985―1987.
* Белорусская ССР: Краткая энциклопедия в 5 т. (руск.) / Ред. колл.: П. У. Бровка и др. — Мн.: «Белорусская советская энциклопедия» имени Петруся Бровки, 1979. — Т. 1. История. Общественный и государственный строй. Законодательство и право. Административно-территориальное деление. Населённые пункты. Международные связи. — 768 с. — 50 000 экз.
* Белорусская ССР. Административно-территориальное деление на 1 января 1947 года.. — Мн.: Гос. изд-во БССР, 1947. — 300 с. — 10 000 экз.

| Заслаўскі раён у гістарычных адміністрацыйных адзінках |
| --- |
| 

| Заслаўскі раён у Менскай акрузе (1924—1930) |
| --- |
| Менская акруга існавала ў 1924—1930 гадах |
| Цэнтр | **Менск** |
| Раёны | Астрашыцка-Гарадоцкі · Бягомльскі (з 1927) · Бярэзінскі (з 1927) · Барысаўскі (з 1927) · Грэскі (з 1927) · Заслаўскі · Зембінскі (1927) · Капыльскі (з 1927) · Койданаўскі · Крупскі (1927) · Лагойскі · Плешчаніцкі (з 1927) · Пухавіцкі · Самахвалавіцкі · Смілавіцкі · Смалявіцкі · Уздзенскі · Халопеніцкі (з 1927) · Чэрвеньскі · Шацкі (1924—1927) |

 |
| 

| Заслаўскі раён у Мінскай вобласці (1938—1959) |
| --- |
| Мінская вобласць БССР існавала ў 1938—1990 гадах |
| Цэнтр вобласці | Мінск |
| Раёны | Барысаўскі · Бягомльскі (да 1960) · Бярэзінскі (1944—1962, з 1965) · Валожынскі (1960—1962, з 1965) · Вілейскі (з 1960) · Глускі (1954—1960) · Грэскі (да 1956) · Дзяржынскі (з 1939) · Заслаўскі (да 1959) · Івянецкі (1960—1962) · Капыльскі (да 1944, з 1954) · Клецкі (1954—1962, з 1966) · Крупскі · Крывіцкі (1960—1962) · Лагойскі · Любанскі (да 1944, з 1954) · Маладзечанскі (з 1960) · Мінскі · Мядзельскі (з 1960) · Нясвіжскі (з 1954) · Плешчаніцкі (да 1962) · Пухавіцкі · Рудзенскі (да 1960) · Салігорскі (з 1965) · Слуцкі (да 1944, з 1954) · Смалявіцкі (да 1962, з 1965) · Старадарожскі (да 1944, 1954—1962, з 1966) · Старобінскі (да 1944, 1954—1962) · Стаўбцоўскі (з 1954) · Уздзенскі (да 1962, з 1966) · Халопеніцкі (да 1960) · Чырвонаслабодскі (да 1944, 1954—1959) · Чэрвеньскі |

 |